Кеңес беру пунктінің жұмысы

Білім және ғылымды дамытудың 2020–2025 жылдарға арналған мемлекеттік бағдарламасының негізгі мақсаттарының бірі – жас балалардың сапалы мектепке дейінгі білім алуға толық қолжетімділігін ұйымдастыру. Оған себеп балалардың мектепке дейінгі тәрбиемен және оқытумен төмен қамтылуы.

Іс жүзінде барлық балалар балабақшаға бара алмайды. Ал мұндай балалардың мүмкіндіктері тең болуы үшін оларға баламалы білім беру түрлерін жасау қажет. Осы мақсатта балабақшада кеңес беру пункті ашылды.

Мақсаты – балалары балабақшаға бара алмайтын аналар мен әкелерге әдістемелік көмек көрсету.

Міндеттері:

\* балабақша мамандарының ата-аналарға психологиялық-педагогикалық қолдау көрсетуі;

\* тәрбиеленушілердің балабақша жағдайына үйренуіне және әлеуметтенуіне көмек көрсету;

\* кішкентай балалардың ата-аналарының педагогикалық құзыреттілік деңгейін арттыру.

Кеңес беру пунктінің педагогтері балалардың дамуындағы мүмкіндіктерін, сондай-ақ ауытқулардың алдын алу мен түзетуді ұйымдастырады. Ол үшін ата-аналар келісіп, қолайлы уақытты өздері таңдай алады. Кеңес беру пунктінің жұмыс кестесі жасалып, ата-аналардың өтініштерін есепке алу журналы жүргізілуде. Бір немесе бірнеше маман ата-аналарға кеңес бере алады.